Cainesham

Cainesham,"Cainesham" fere semper in contextibus Latinis: sic Liber de Wintonia orthographia hodierna Keynsham, est oppidum Somersetensis comitatus in Anglia occidentali situm. Ibi homines fere 16 000 his diebus habitant.

Cainesham ad amnes confluentes Avonam Bristoliensem et Chew ponitur, media valle Avonae inferioris, prope ripam sinistram, eo loco ubi hoc flumen facilius transitur. Ergo ad quadrivium stat viae A4 vel "magnae viae occidentalis", quae a Londinio per Bathoniam Bristolium attingit, illiusque viae (Wellsway nuncupatae, scilicet "via Wellensis") a traiectu Abonae trans montes Mendippos Wellas tendentis. Aevo Romano ut censetur eodem fere loco vicus nomine Traiectus conditus est qui in itinere ab Isca Legionis Itinerarii Antonini inter Aquas Sulis (Bathonia) et Abone enumeratur: sed via Romana ripam dextram fluminis Abonae secuta est.

Abbatia de Cainesham canonicorum Augustinianorum ibi anno fere 1170 condita, anno 1539 destituta est. Hoc in oppido nundinae tenebantur ab anno 1303, mercatus autem ab anno 1189.Samantha Letters, "Gazetteer of Markets and Fairs in England and Wales to 1516" Officina confectionis socolatae, a familia Fry sub aegide Cadbury Brothers proiecta, in praedio Somerdale prope Cainesham anno 1924 incepta est, architecto E. W. Hilton. p. 11 Domibus amoenitatibusque circumdata, inter annos 1935 et 2011 vigebat.

Vestigia villarum duarum Romanarum prope Cainesham reperta sunt, quarum una in praedio Somerdale iacet, altera autem, multo maior, sub coemeterio Caineshamensi. Ex hac pulchra pavimenta tessellata servantur. Ea pars villae minoris, quae constructores anno 1924 reppererunt, omnino sublevata, ad marginem praedii Somerdale reposita est ubi visitari licet; aliae partes post annum 2011, officina destituta, inventae sunt."Roman ruins found under former chocolate factory" in Bristol Post (11 Octobris 2012)

Nomen oppidi ad honorem  vel Keynae datum esse dicitur (sunt autem qui aliam etymologiam proponunt): virginem saeculo V viventem modo miraculoso serpentes in lapidem transmutavisse.David Nash Ford, "St. Keyne Wyry" Tales lapides, quae per Cainesham vicumque adiacentem Saltford ubique reperiuntur, e sedimento Iurassico  oriundae, re vera non serpentes sed fossilia ammonoidea includunt.

 Notae 

 Bibliographia 

 R. Holley, G. Pratt, The Roman Building in Durley Hill Cemetery Keynsham: Archaeological Evaluation and Assessment of the Results. Bath and Camerton Archaeological Society, 2016
 "Keynsham (St. John the Baptist)" in 


 "The abbey of Keynsham" in  Somerset vol. 2 (1911) pp. 129-132

 Nexus externi 

Categoria:Loci habitati comitatus Somersetensis